На основу члана 132. став 7. *Закона о стечају* *(„Службени гласник РС“ бр. 104/2009, 99/2011, 71/2012, 83/2014, 113/2017, 44/2018 и 95/2018)*

**Предузеће за складиштење и прераду житарица и производњу хлеба и пецива МАКОВИЦА АД у стечају, Младеновац (Варош), ул. Савића млин бр. 9**

**Расписује**

**ОГЛАС**

**ЗА ПРОДАЈУ ПОЈЕДИНАЧНЕ ИМОВИНЕ – ПРОДАЈНИХ ЦЕЛИНА СТЕЧАЈНОГ ДУЖНИКА**

**ПУТЕМ ЈАВНОГ ПРИКУПЉАЊА ПОНУДА**

 **Предмет продаје је имовина стечајног дужника, груписана у 10 продајних целина, које се први пут излажу јавној продаји и то:**

**ПРОДАЈНА ЦЕЛИНА 1**

**Процењена вредност: 123.929.912,13 динара**

**Износ депозита: 24.785.982,43 динара**

|  |
| --- |
| **Опис продајне целине 1** |
| Ову целину представља имовински комплекс који се састоји из покретне и непокретне имовине која се налази на локацији у Младеновцу, ул. Савића млин бр. 9. Продајну целину 1 чини следећа највреднија имовина: * Нови силос укњижен као објекат 4, ЛН 2592, КП 2883/1, КО Младеновац (варош), површине основе 910м², површине објекта 15.800м², 1/1 власништво стечајног дужника, складишни капацитет 15.800т, капацитет пријемне рампе 60т по сату, капацитет аспирационих уређаја 60т по сату, капацитет уређаја за испоруку 60т по сату.
* Остале зграде – лабораторија, канцеларије, производња кора, објекат 12, ЛН 2592, КП 2883/1, КО Младеновац (варош), површине основе 303м², површине објекта 303м², 1/1 власништво стечајног дужника.
* Кућица са лежиштем - колска вага, ванкњижно власништво стечајног дужника, површине основе 8,25м², произвођача Вага доо, тип MDV-60, мерни опсег 400 - 60.000кг.
* Надстрешница са усипним кошем поред новог силоса, ванкњижно власништво стечајног дужника, површине основе 120м².
* Опрема у силосу и остала опрема (камионска вага, истоварна рампа 25м, кипер уређај за истовар, елеватори, камионски пријемни бункер, ланчани транспоретер, тракасти транспортери итд).
 |

**ПРОДАЈНА ЦЕЛИНА 2**

**Процењена вредност: 18.137.094,54 динара**

**Износ депозита: 3.627.418,91 динара**

|  |
| --- |
| **Опис продајне целине 2** |
| Ову целину представља имовински комплекс који се састоји из покретне и непокретне имовине која се налази на локацији у Младеновцу, ул. Савића млин бр. 9. Продајну целину 2 чини следећа највреднија имовина: * Остале зграде – пекара, објекат 2, ЛН 2592, КП 2883/1, КО Младеновац (варош), површине основе 1.031м², површине објекта 1.196м², 1/1 власништво стечајног дужника, стара пекара.
* Помоћна зграда – вешерница са агрегатом, објекат 10, ЛН 2592, КП 2883/1, КО Младеновац (варош), површине основе 55м², површине објекта 55м², 1/1 власништво стечајног дужника.
* Монтажна хала уз објекат пекаре, површине основе 185м², површине објекта 185м², ванкњижно власништво стечајног дужника.
* Опрема у пекари (месилица за тесто са командном таблом 120кг, гасни котао, машина за дозирање, машина за млевење презли, термоцикличне пећи итд.).
 |

**ПРОДАЈНА ЦЕЛИНА 3**

**Процењена вредност: 365.321.399,33 динара**

**Износ депозита: 73.064.279,87 динара**

|  |
| --- |
| **Опис продајне целине 3** |
| Ову целину представља имовински комплекс који се састоји из покретне и непокретне имовине која се налази на локацији у Младеновцу, ул. Савића млин бр. 9. Продајну целину 3 чини следећа највреднија имовина: * Остале зграде – управна зграда, објекат 3, ЛН 2592, КП 2883/1, КО Младеновац (варош), површине основе 908 м², површине објекта 6.356 м², 1/1 власништво стечајног дужника, коју чини 8 канцеларија у приземљу и 6 канцеларија на спрату, пекара на петом спрату, погон за производњу лиснатог теста и хладњаче на четвртом спрату, пекара и пакерај на трећем спрату, магацински простор од 750м2 на другом спрату, погон за производњу кора на првом спрату.
* Остале зграде – зграда за млин, објекат 5, ЛН 2592, КП 2883/1, КО Младеновац (варош), површине основе 837 м², површине објекта 1.674 м², 1/1 власништво стечајног дужника, коју чини погон за производњу сточне хране.
* Стари силос укњижен као објекат 6, ЛН 2592, КП 2883/1, КО Младеновац (варош), површине основе 667 м², површине објекта 10.400м², 1/1 власништво стечајног дужника, капацитет 9.200т, капацитет пријемне рампе 30т по сату, капацитет аспирационих уређаја 30т по сату, капацитет уређаја за испоруку 30т по сату.
* Остале зграде – млин са млиништем, објекат 7, ЛН 2592, КП 2883/1, КО Младеновац (варош), површине основе 367 м², површине објекта 1.468 м², 1/1 власништво стечајног дужника, капацитет млевења 80т дневно.
* Остале зграде – зграда за млинску производњу, зграда за млин, објекат 8, ЛН 2592, КП 2883/1, КО Младеновац (варош), површине основе 130 м², површине објекта 260 м², 1/1 власништво стечајног дужника.
* Гаража, објекат 9, ЛН 2592, КП 2883/1, КО Младеновац (варош), површине основе 108 м², површине објекта 108 м², 1/1 власништво стечајног дужника.
* Постоља за резервоаре поред зграде млина, површине основе 14м², површине објекта 14м², ванкњижно власништво стечајног дужника са два метална силоса за брашно појединачног капацитета 100т.
* Помоћни објекат за ПП опрему, површине основе 2,75м², површине објекта 2,75м², ванкњижно власништво стечајног дужника.
* Мостовна конструкција између два објекта млина, површине 28м², ванкњижно власништво стечајног дужника.
* Мостовна конструкција између млина и управне зграде, површине 30м², ванкњижно власништво стечајног дужника.
* Гаража уз зграду млина, површине објекта 22м², ванкњижно власништво стечајног дужника.
* Индустријски колосек, површине 125м², ванкњижно власништво стечајног дужника.
* Објекти нискоградње и инфраструктуре, површине 16.178м², ванкњижно власништво стечајног дужника.
* Припадајућа опрема (тунелска пећ Minel-prehrambena oprema, димензија 2,5x21м, снаге 400kW, капацитета 1200 векни на час, Етажна пећ Gostol-Gospan, тип: PP-34М, снаге 165kW, пецивне површине 14m2, ротациона пећ Rotor plus 6585/G, ротациона пећ Midimarket, ротациона пећ Locher-Reventa, ферментациона комора, машина за мешење теста Diosna, клипно усисна делилица Werner & Pfleiderer, округљитељ Conika 116/91, котларница са два парна блок котла, топлотног капацитета 100-1000kW, линија за производњу штапића од теста Mini pan, фритеза за крофне Jufeba WW-S 20, са додатном опремом (колица за 9 кипера за фритезу, кипери, ручна пунилица), расхладна плусна комора, комплетна линија за израду кифли Koenig tehnology линија за израду производа од лиснатог теста Polyline, тип PMML112.B, са додатном опремом (калибратор, справа за одлагање производа, алати за израду разних врста пецива), аутоматски ламинатор теста Fritsch, мануелни ламинатор теста Bonngard, миксер за тесто Diosna, расхладна пулсна комора, пакерица са косим транспортером, минусна комора, температурног режима -18°С, површине 200m², минусна комора, температурног режима -18°С, површине 100m², шок комора, температурног режима -30°С. тунелска пећ Minel-prehrambena oprema, димензија 2,1x21м, снаге 460кW, капацитета 1800 векни на час, клипно усисна делилица Werner & Pfleiderer, округљитељ Werner & Pfleiderer, интермедијална комора, машина за роловање хлеба, ферментациона комора, хлеборезница - 3 комада, пакерица Ilapak delta, варилица и вакумирка - 2 комада, сто за производњу кора са покретним ваљком, сто за производњу кора са ваљком – 2 комада, миксер за тесто, хладњача са минусним температурним режимом. транспортна трака за паковање хлеба, машина за прање корпи Hobart, казан за прање плехова. итд.).
 |

**ПРОДАЈНА ЦЕЛИНА 4**

**Процењена вредност: 598.312,00 динара**

**Износ депозита: 119.662,40 динара**

|  |
| --- |
| **Опис продајне целине 4** |
| Ову целину представља пољопривредно земљиште – ливада 2. класе, КП 2469, КО Велика Иванча, ЛН 1857, површине 6.799 м², 1/1 власништво стечајног дужника.  |

**ПРОДАЈНА ЦЕЛИНА 5**

**Процењена вредност: 10.684.926,00 динара;**

**Износ депозита: 2.136.985,20 динара;**

|  |
| --- |
| **Опис продајне целине 5** |
| Ову целину представља имовински комплекс који се састоји из непокретне имовине а која се налази на локацији у Великој Крсни. Продајну целину 5 чини следећа имовина: * Остало грађевинско земљиште – воћњак 3. класе, ЛН 2463, КП 4467, КО Велика Крсна, површине 8.034 м², 1/1 власништво стечајног дужника.
* Шумско земљиште – шума 5. класе, ЛН 2463, КП 4468, КО Велика Крсна, површине 4.642 м², 1/1 власништво стечајног дужника.
* Пољопривредно земљиште – њива 5. класе, ЛН 2463, КП 8201/8, КО Велика Крсна, површине 10.601 м², 1/1 власништво стечајног дужника.
 |

**ПРОДАЈНА ЦЕЛИНА 6**

**Процењена вредност: 3.618.837,07 динара**

**Износ депозита: 723.767,41 динара**

|  |
| --- |
| **Опис продајне целине 6** |
| Ову целину представља имовински комплекс који се састоји из непокретне имовине која се налази на локацији у Великој Крсни. Процењена вредност ове продајне целине износи **3.618.837,07 динара**. Продајну целину 6 чини следећа имовина: * Остало грађевинско земљиште у својини – земљиште под зградом, ЛН 2463, КП 5417, КО Велика Крсна, површине 76 м², 1/1 власништво стечајног дужника.
* Остало грађевинско земљиште у својини – земљиште уз зграду, ЛН 2463, КП 5417, КО Велика Крсна, површине 911 м², 1/1 власништво стечајног дужника.
* Објекат – зграда трговине, објекат 1, ЛН 2463, КП 5417, КО Велика Крсна, површине 76 м², 1/1 власништво стечајног дужника.
 |

**ПРОДАЈНА ЦЕЛИНА 7**

**Процењена вредност: 2.428.977,18 динара**

**Износ депозита: 485.795,44 динара**

|  |
| --- |
| **Опис продајне целине 7** |
| Ову целину представљају моторна возила, полуисправна или неисправна, која нису регистрована и нису у возном стању, која се налазе на локацији у Младеновцу, ул. Савића млин бр. 9. Продајну целину 7 чине следећа моторна возила:1. КИА Прегио комби 2002. год.
2. Опел Мовано 2002. год.
3. Киа Фургон комби 2006. год.
4. Hyundai H1 фургон 2006. год.
5. Лада Нива 1998. год.
6. Комби Фиат дуцато 2005. год.
7. КИА комби 2002. год.
8. МЕРЦЕДЕС комби (Daimler Benz Artego 912) 2003. год.
9. Рено комби 2008. год.
10. Рено сандучар 2004. год.
11. ПЕЖО 405 караван 1990. год.
12. Фиат Дукато комби 2005. год.
13. Киа фургон 2007. год.
14. Пикап Застава 2008. год.
15. МЕРЦЕДЕС комби 2004. год.
16. Пежо Боxер 2005. год.
17. МЕРЦЕДЕС комби 2003. год.
18. Ивецо кам 2002. год.
19. Пежо комби 2006. год.
20. Фиат Дуцато комби 2004. год.
21. Волксwаген пикап кеди 2001. год.
22. Фиат Дуцато комби 2006. год.
23. Цистерна за брашно
24. Фиат пунто ван 2008. год.
25. Фиат Дуцато 2005. год.
26. Пежо Боxер 2007. год.
27. Комби 1997. год.
28. Киа 2008. год.
29. Шкољка кабине Фиат дуцато
30. Хyндаи фургон 2002. год.
31. Хyндаи фургон 2006. год.
 |

**ПРОДАЈНА ЦЕЛИНА 8**

**Процењена вредност: 1.055.943,90 динара**

**Износ депозита: 211.188,78 динара**

|  |
| --- |
| **Опис продајне целине 8** |
| Ову целину чини моторно возило марке Рено камион шлепер 2002. годиште, са приколицом шлепера 2004. годиште. Камион је у исправном стању али није у возном. Камион са приколицом се налази на локацији у Младеновцу, ул. Савића млин бр. 9.  |

**ПРОДАЈНА ЦЕЛИНА 9**

**Процењена вредност: 3.302.282,00 динара**

**Износ депозита: 660.456,40 динара**

|  |
| --- |
| **Опис продајне целине 9** |
| Ову целину чине залихе резервних делова, амбалаже и инвентаракоје се налазе у магацинском просторијама стечајног дужника у Младеновцу, на адреси ул. Савића млин бр. 9.  |

**ПРОДАЈНА ЦЕЛИНА 10**

**Процењена вредност: 7.479.602,63 динара**

**Износ депозита: 1.495.920,53 динара**

|  |
| --- |
| **Опис продајне целине 10** |
| Ову целину чини непокретност - локал у Младеновцу, ул. Краља Александра Обреновића бб, КП 1832, КО Младеновац (варош), ЛН 6883, површине 85 м². Објекат је приземан и ванкњижно је власништво стечајног дужника. Објекат представља зидану и монтажну конструкцију која је изграђена – постављена на основу Решења Општинског комитета за комунално-стамбене и грађевинске послове СО Младеновац бр 351-325/84 којом је одобрено привремено постављање монтажног објекта. |

 **Напомена: Процењена вредност није минимално прихватљива вредност, нити је на било који други начин обавезујућа или опредељујући за понуђача приликом одређивања висине понуде.**

Право учешћа у поступку продаје имају сва правна и физичка лица која:

1. **откупе продајну документацију** (рок за откуп продајне документације је **16.05.2023**. године). Продајна документација се купује за сваку продајну целину посебно. Цена продајне документације за Целину 1 је 200.000,00 дин. + ПДВ, за Целине 2 и 5 свака по 100.000,00 дин. + ПДВ, за Целину 3 је 300.000,00 дин + ПДВ, за Целину 4 је 20.000,00 дин + ПДВ, за Целине 6, 7 и 9 свака по 50.000,00+ПДВ, за Целину 8 је 30.000,00+ПДВ и за Целину 10 је 70.000,00+ПДВ.
2. **уплате депозит,** посебно за сваку појединачну продајну целину за коју је лице заинтересовано, на рачун стечајног дужника, сагласно инструкцијама стечајног дужника за уплату или положе неопозиву првокласну банкарску гаранцију наплативу на први позив, најкасније и закључно са **17.05.2023. године**. У случају да се као депозит положи првокласна банкарска гаранција, оригинал исте се ради провере мора доставити искључиво лично сараднику стечајног управника уз претходну најаву, најкасније до **17.05.2023. године** до 15:00 часова по београдском времену. Банкарска гаранција мора имати рок важења **до 20.07.2023. године**.
3. Потпишу и овере Пријаву за учешће у поступку јавног прикупљања понуда посебно за сваку појединачну продајну целину за коју је лице заинтересовано, као и Изјаву о одрицању од права на повраћај депозита у случају поступања супротно прецизираним условима, односно о сагласности да ће банкарска гаранција бити наплаћена, у прописаним случајевима, Изјаву којом се одричу права на било какву накнадну жалбу, примедбу или рекламацију, будући да се имовина продаје у виђеном стању (ове Изјаве чине саставни део продајне документације).
4. Доставе затворену писану понуду, посебно за сваку појединачну продајну целину за коју је лице заинтересовано, најкасније и закључно са 19.05.2023. године до 11,45 часова, на адресу седишта стечајног дужника, у Младеновцу, ул. Савића млин бр. 9. На коверти мора да стоји ознака продајне целине на коју се понуда односи.

 Након уплате депозита, а најкасније до **17.05.2023. године** потенцијални купци, морају предати сараднику стечајног управника, посебно за сваку продајну целину за коју су заинтересовани: попуњен образац пријаве за учешће у поступку јавног прикупљања понуда, доказ о уплати депозита или копију банкарске гаранције, потписану изјаву о губитку права на повраћај депозита, изјаву којом се одричу права на било какву накнадну жалбу, примедбу или рекламацију, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, односно, предузимање конкретних радњи у поступку продаје (за пуномоћника).

Понуде приспеле после наведеног рока се неће примати.

Усмене понуде стечајни управник неће узимати у разматрање.

 Имовина се купује у виђеном стању а може се разгледати након откупа продајне документације сваког радног дана у периоду од 10:00 до 15:00 часова, а најкасније до **17.05.2023.године** (уз претходну најаву сараднику стечајног управника).

 Све понуде се достављају у писаној форми, у запечаћенoj /затвореној коверти. Стечајни управник, односно сарадник стечајног управника, заводи сваку примљену понуду и на свакој коверти уписује тачно време пријема и заводни број понуде и издаје потврду потенцијалном купцу о пријему понуде.

 Запечаћена/затворена коверта треба да садржи потписану и оверену понуду, уз навођење јасно одређеног износа за куповину предмета продаје. Понуда се даје у динарском износу, а све понуде које буду дате описно, нејасно или условно (везане за било какав услов) ће бити проглашене као неисправне и неће се узети у разматрање.

 **Јавно отварања понуда одржаће се дана 19.05.2023. године у 12:00 часова на следећој адреси: Маковица АД у стечају, ул. Савића млин бр. 9, Младеновац.**

 **Позивају се понуђачи, као и чланови одбора поверилаца да присуствују отварању приспелих понуда. Отварању понуда приступиће се и ако чланови одбора поверилаца или неко од понуђача не присуствују продаји.**

Стечајни управник неће разматрати понуде које не садрже јасно одређен износ на који понуда гласи, које се позивају на неку другу понуду, понуде дате под условом или се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

 Стечајни управник спроводи јавно прикупљање понуда тако што:

1. оглашава продају јавним прикупљањем понуда;
2. прикупља понуде;
3. отвара понуде;
4. рангира понуђаче према висини достављених понуда;
5. проглашава најбољег понуђача;
6. закључује купопродајни уговор са проглашеним купцем.

 У случају да на јавном прикупљању понуда победи учесник који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана одржавања јавног прикупљања понуда, а пре потписивања купопродајног уговора, након чега ће му бити враћена гаранција;

 У случају да је понуђена цена мања од 50% процењене вредности конкретне продајне целине, стечајни управник је дужан да такву понуду достави Одбору поверилаца, разлучним односно заложним повериоцима који на тој конкретној продајној целини имају разлучно, односно заложно право, а продаја се може спровести ако је исти одобре сходно члану 136 в Закона о стечају.

 Закључењу купопродајног уговора се приступа **у року од 3 (три) радна дана** од дана одржавања јавног прикупљања понуда, односно у случају да је понуђена цена мања од 50% процењене вредности конкретне продајне целине, у року од 3 радна дана од дана добијања потребних сагласности, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да **уплати преостали износ купопродајне цене у року од 15 (петнаест) дана** од дана закључења купопродајног уговора. Ако проглашени купац не закључи купопродајни уговор у форми прописаној законом, или не уплати купопродајну цену у прописаним роковима и по прописаној процедури, губи право на повраћај депозита.

 Учесницима који на јавном прикупљању понуда нису стекли статус купца, депозит (гаранција) се враћа у року од 3 радна дана од дана одржавања јавног прикупљања понуда. Уплатилац депозита губи право на повраћај депозита у складу са Изјавом о губитку права на повраћај депозита.

 У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно, депозит ће бити задржан до доношења одлуке Комисије за заштиту конкуренције.

 Све трошкове који произлазе и/или су у вези са процесом купопродаје, укључујући ту и порез на пренос апсолутних права, трошкове овере уговора пред надлежним јавним бележником као и све остале овде посебно непоменуте трошкове који произилазе и/или су у вези са закључењем купопродајног уговора у целости сноси купац.

 Стечајни управник Јелена Белосавић-Секуловски, контакт особа - Драган Боројевић**,** телефон 064/261-96-79, емаил: draganb77777@gmail.com